### Beslutning

Borgmesteren besvarede forespørgslen i byrådets møde den 16. december 2020.

**Forespørgsel fra EL**

Hvorfor vil borgmesteren fortsat nedrive almene boliger i [adresse], som ikke længere er på ”ghetto-listen”?

Baggrund:

[adresse] vedtog 10.6.2020, imod Enhedslistens stemmer, at forberede en helhedsplan for [adresse] med fysiske og sociale omdannelser, en plan der vil indebære nedrivning og evt. salg af almene boliger. Dette skete med henvisning til stor sandsynlighed for, at [adresse] i år ville komme på ”den hårde ghetto-listen”. Men dette skete som bekendt ikke. Tværtimod er [adresse] nu slet ikke på ”ghetto-listen”.

Dermed er baggrunden for udarbejdelsen af helhedsplanen bortfaldet.

Derfor er det med stor undren, vi ser, at borgmesteren til JP-Aarhus 1.12.2020 udtaler: ”Intet er ændret”. Og fortsætter: ”Vi satte gang i en helhedsplan, fordi tallene i forhold til arbejdsmarkedstilknytning, tryghed og andre udfordringer tilsiger, at der skal sættes ind. Det her er noget, vi gør, uanset om området er på ghettolisten.”

Spørgsmål:

Hvorfor vil borgmesteren fortsat nedrive eller sælge almene boliger i [adresse], når boligområdet ikke længere er på ”ghetto-listen”, og når området, ifølge en opgørelse fra Brabrand Boligforening (til økonomiudvalget d. 3.6.2020) i store træk er et gennemsnitligt alment aarhusiansk boligområde?

Når [adresse] ikke længer er på ”ghetto-listen”, med hvilken lovhjemmel skal [adresse] da beordre nedrivning eller salg af almene boliger i boligområdet. Er dette overhovedet lovligt?

Når [adresse] ikke længere er på ”ghetto-listen” og udgifter til nedrivning af almene boliger mv. dermed ikke er omfattet af midler fra Landsbyggefonden, hvordan skal der så tilvejebringes midler til dette? Og i hvilket omfang vil dette i så fald belaste Aarhus Kommunes budget?

En enkelt parameter i [adresse] skiller sig ud fra gennemsnittet af almene boligområder i [adresse], det er etnicitet, hvor andelen af ikke-vestlige indvandrere og efterkommere i [adresse] er 67,3%, hvilket er mere end dobbelt så højt som gennemsnittet af de aarhusianske almene boliger, som er 32,0% (Brabrand Boligforenings opgørelse). Er det særligt denne parameter, borgmesteren har hæftet sig ved i ønsket om at gå videre med planerne om nedrivning og evt. salg af almene boliger i [adresse]?

### Sagens forløb

16-12-2020 Aarhus Byråd
Borgmesteren besvarede forespørgslen i byrådets møde den 16. december 2020.